༄༅། །（བདུད་འདུལ་དྲག་མོའི་གཏོར་དབང་བྱིན་རླབས་སྤྲིན་ཕུང་བཞུགས། །
སེང་གདོང་མའི་གཏོར་དབང་བྱེད་པར་འདོད་ན། གཏོར་མ་ལྷ་བསྐྱེད་ནས་བཟླས་པ་ཅི་ནུས་བྱ། སློབ་མ་ལ་ཁྲུས་བྱ་ཞིང་བགེགས་བསལ། མཎྜལ་འབུལ།） ཧོཿ སློབ་དཔོན་འཁོར་ལོའི་གཙོ་མོ་དགོངས། །བདག་ལ་བདུད་འདུལ་ཌཱ་ཀི་མའི། །སྐུ་གསུང་ཐུགས་ཀྱི་བྱིན་རླབས་ཀྱིས། །ཡོངས་སུ་སྨིན་པར་མཛད་དུ་གསོལ། །（ལན་གསུམ་གྱིས་གསོལ་བ་བཏབ།） སློབ་མ་སྐད་ཅིག་གིས་ཡེ་ཤེས་ཌཱ་ཀི་སེང་གདོང་མའི་སྐུར་གསལ་བར་གྱུར། གཏོར་མ་བདུད་འདུལ་དྲག་མོའི་ཡེ་ཤེས་ཀྱི་སྐུ་དངོས་སུ་གསལ་བ་ལས་དབང་བསྐུར་བའི་ཚེ་གནས་གསུམ་ལས་འོད་ཟེར་དཀར་དམར་མཐིང་གསུམ་བྱུང་། ཁྱེད་རང་གི་གནས་གསུམ་དུ་ཐིམ་པས་སྐུ་གསུང་ཐུགས་ཀྱི་དབང་དང་དངོས་གྲུབ་ཆིག་རྫོགས་སུ་ཐོབ་པར་མོས་ཤིག །（གཏོར་མ་ཐོགས་ལ།） ཧཱུྃ་བྷྱོ༔ ཀུན་ཏུ་བཟང་མོ་གནམ་ཞལ་དབྱིངས་ཕྱུག་མ༔ དྲག་ཏུ་ཁྲོས་པ་ངྷཱ་ཀི་སེང་གེའི་གདོང་༔ འབུམ་ཕྲག་མཁའ་འགྲོ་ཕྲ་མེན་ཚོགས་དང་བཅས༔ བར་ཆད་བདུད་ཚོགས་འདུལ་ཕྱིར་དབྱིངས་ནས་བཞེངས༔ སྐལ་ལྡན་སློབ་མ་རིགས་ཀྱི་བུ་རྣམས་ལ༔ སྐུ་གསུང་ཐུགས་ཀྱི་བྱིན་གྱིས་བརླབ་ཏུ་གསོལ༔ ཡེ་ཤེས་ལྔ་ཡི་དབང་མཆོག་བསྐུར་དུ་གསོལ༔ ཡོན་ཏན་ཕྲིན་ལས་རྫོགས་པར་མཛད་དུ་གསོལ༔ (1བ)ཨོཾ་བཛྲ་ངྷཱ་ཀི་སིཾ་ཧ་མུ་ཁ་ཀཱ་ཡ་ཝཱ་ཀ་ཙིཏྟ་ཛྙཱ་ན་སརྦ་སིངྔྷི་བ་ལིཾ་ཏ་ཨ་བྷི་ཥིཉྩ་ཧཱུྃ༔ （ཞེས་གནས་གསུམ་དུ་བཞག །）མཐར་གཏོར་མའི་ལྷ་འོད་དུ་ཞུ་ནས་སློབ་མ་ལ་ཐིམ་པས་དབྱེར་མེད་དུ་གྱུར་པར་（མོས་ལ། གཏོར་ཟན་དངོས་གྲུབ་ཏུ་བྱིན། བཟླས་ལུང་སྤྲོ་ན།） སློབ་དཔོན་བདུད་འདུལ་དྲག་མོའི་ཐུགས་ཀའི་སྔགས་ཕྲེང་ལས་སྔགས་ཕྲེང་གཉིས་པ་འོད་ཟེར་གྱི་ཕུང་པོ་འབར་བཞིན་བྱུང་ཁྱེད་རང་ལྷར་གསལ་བའི་སྙིང་གར་ཉི་སྟེང་ཧཱུྃ་གི་མཐར་གཡོན་བསྐོར་དུ་མགལ་ལེ་ལྟར་འཁོར་བ་ལས་འོད་ཟེར་དཔུང་གི་ཚྭ་ཚྭ་དཔག་ཏུ་མེད་པ་འཕྲོས་པས་བར་གཅོད་བྱད་མ་ཐམས་ཅད་གཞོབ་ཐུལ་གྱིས་བསྲེག་པར་མོས་ལ་འདིའི་རྗེས་ཟློས། ཨཿཀཿསཿམཿརཿཙཿཤཿདཿརཿསཿམཿརཿཡཿཕཊ༔ （ལན་གསུམ། མཐར་ཤིས་པ་བརྗོད་ཅིང་དམ་ཚིག་བསྒྲག་བཟུང་སོགས་སྤྱི་ལྟར་བྱའོ། །ཞེས་པའང་འཁྲུལ་ཞིག་རྡོ་རྗེའི་ངོར་འགྲོ་འདུལ་གླིང་པས་སོ། ། ། །）
（1ན）